RaptorDB - The Key Value Store V2 - CodeProject 12,821,494 members (29,203 online)
Last Visit: 31-Dec-99 19:00 Last Update: 26-Mar-17 15:05Refresh« Prev1234567 Next » Explore Scientific 9mm 62° Series Argon-Purged Waterproof Eyepiece; EMD Coatings; 1.25"; 12.6mm of eye relief; Weighs
Part Number: EPWP6209LE-01 Using the VB.NET My Namespace in C# .NET 2.0 - CodeProject 11,495,534 members (66,822 online)
CPOL 49.7K 333 17
Ben Last Visit: 31-Dec-99 19:00 Last Update: 29-May-15 13:41Refresh1 VIDEO: Discovery se “stoep” gevul met 'n berg van NEE-stemme - Solidariteit WêreldSolidariteit Wêreld
Tuis › Nuuskantoor › VIDEO: Discovery se “stoep” gevul met 'n berg van NEE-stemme
ʼn Landsburger moet belasting betaal, al is hy of sy kwaad vir die regering. Dit is egter glad nie die geval met kliënte nie. Wanneer ʼn kliënt net ʼn tikkie ontevrede is met ʼn diens, onttrek hy dadelik sy geld. Discovery loop hierdie einste risiko omdat hulle nie na hul kliënte se besware luister nie.
So het dr. Dirk Hermann, bestuurshoof van Solidariteit, gister by Discovery se hoofkantoor in Sandton aan media en lede van die publiek gesê. Die vakbond Solidariteit het ʼn memorandum en stemme van sowat 200 000 mense wat gekant is teen die implementering van Discovery Bank se beoogde aandeleskema, wat wit mense uitsluit, aan Discovery Bank se hoof uitvoerende beampte, Barry Hore, oorhandig.
Hierdie oorhandiging volg nadat Solidariteit ʼn reuseveldtog geloods het om NEE-stemme teen die implementering van Discovery Bank, waar 10% van die aandele in die bank aan swart kliënte voorsien gaan word, in te samel. Dié NEE-stemme is in die vorm van 200 sakke, wat elk ʼn duisend NEE-stemme van die publiek verteenwoordig, voor op die stoep van Discovery se reusegebou uitgepak.
Volgens Hermann kan Suid-Afrika nie ʼn nuwe roete inslaan indien mense se ras en agtergrond hulle weerhou van geleenthede nie. Dié 200 sakke is dus ʼn simbool van die uiterse ontevredenheid wat lede van die publiek ervaar, met Discovery se nuwe bank wat vandeesmaand geloods word.
Derduisende mense, wat ondermeer ondersteuners, lede en aanlyn petisies insluit, het Solidariteit se petisie teen die implementering van die bank, in sy huidige formaat, onderteken.
“Die ontsteltenis wat in terme van hierdie bank heers, handel daaroor dat getroue Discovery-kliënte uitgesluit word uit ʼn aandeleskema bloot as gevolg van die kleur van hulle vel. Discovery moet weet dat indien hy voortgaan om die staat se absolute rasse-ideologie te implementeer wat mense op grond van hul velkleur uitsluit, daar noodwendige gevolge sal wees,” het Hermann gesê.
Hierdie bank word gesien as ʼn nuwegenerasiebank, die eerste gedragsbank waar mense voordele volgens hul gedrag gaan verdien. Kliënte sal beter of slegter voordele kry, afhangende van hul finansiële gedrag. Dinamiese rentekoerse is ook ’n funksie van ʼn gedragsbank waar jou rentekoers direk gekoppel is aan jou finansiële gedrag. Indien die kliënt goeie finansiële gedrag toon, kwalifiseer hy of sy vir afslag of beter rentekoerse.
Swart kliënte sal 10% van die aandele in die bank kry, bloot omdat hulle swart is. “Discovery Bank gaan inderdaad ’n nuwegenerasiebank wees, ’n bank waar alle kliënte gelyk gaan wees, maar waar swart kliënte meer gelyk as wit kliënte sal wees,” het Hermann gesê.
Volgens Morné Malan, senior navorser by die Solidariteit Navorsingsinstituut, is dit belangrik om te beklemtoon dat daar geen wetlike verpligting op Discovery was om hierdie strategie te volg nie. “Die Bankwet, algemene regulasies, bepalings vanaf die Suid-Afrikaanse Reserwebank, selfs die Wet op Breëbasis Swart Ekonomiese Bemagtiging maak nie een melding van sodanige verpligting nie. Hulle – Discovery Bank – steun waarskynlik eerder op die sogenaamde Finansiële Sektor Handves.”
“Die veldtog teen Discovery kan gevolglik meer akkuraat beskryf word as ’n veldtog teen korporatiewe Suid-Afrika,” meen Malan.
“Een van die meer indringende onjuisthede is dat groot korporasies telkens in opposisie met die regering staan; dat die privaatsektor homself deurlopend teen die invloed van die openbare sektor of die staat probeer beskerm,” het Malan gesê.
Volgens Hermann kan dit eenvoudig nie geregverdig word dat sekere kliënte belangriker en meer gelyk as ander kliënte beskou word nie. “Hierdie kliënte bly in dieselfde woongebiede, hulle ry dieselfde karre, hulle kinders gaan na dieselfde skole toe, maar as hulle by Discovery kom, dan kry hulle nie dieselfde voordele nie. Discovery gee voordeel op grond van ras,” het Hermann gesê.
Hermann meen die vakbond se boodskap aan Discovery is bloot dat hy moet kennis neem dat indien hy voortgaan om die bank in sy huidige formaat uit te rol, daar duisende mense is wat dit nie gaan ondersteun nie.
Hore het die memorandum ontvang, maar het verkies om geen kommentaar oor die Bank of die publiek se kommentaar te lewer nie.
“Die blote feit dat Hore niks gesê het nie, dien as verdere dryfkrag vir Solidariteit om hierdie veldtog nou na verdere vlaktes te neem,” het Hermann met baie erns afgesluit.
Video, teks en foto’s: Mia Slabbert